Anexa 2

STATUTUL ASOCIAŢIEI

„TÎRGU-MUREŞ  CAPITALĂ CULTURALĂ EUROPEANĂ 2021”

Capitolul I

Dispoziţii generale, Denumirea

Art. 1. Asociația „Tîrgu-Mureş Capitală Culturală Europeană 2021” se constituie ca persoană juridică română, de drept privat, fără scop patrimonial, cu o durată nedeterminată de funcţionare .

Art.2. Denumirea Asociației „Tîrgu-Mureş Capitală Culturală Europeană 2021” se va regăsi în toate documentele și actele emise de aceasta, la care se adaugă adresa sediului social, şi daca este cazul contul bancar şi codul fiscal. Asociația poarta emblema şi sigiliu propriu.

Art. 3. Asociaţia „Tîrgu-Mureş Capitală Culturală Europeană 2021”, numită în continuare ASOCIAŢIA se constituie şi funcţionează potrivit prevederilor actului constitutiv și a prezentului statut, elaborate în concordanţă cu prevederile O.G. nr. 26/2000,cu privire la asociaţii şi fundaţii, cu modificările şi completările ulterioare.

Sediul
Art. 4. Sediul asociaţiei este situat în: Municipiul Tîrgu-Mureş, str………………….., nr. ….., jud. Mureş. 
Art. 5. Asociaţia va putea înfiinţa filiale sau sucursale în alte localităţi, în ţară sau străinătate, în funcţie de necesităţi. Asociația se poate afilia la federații sau confederații din țara sau străinătate, prin decizia Adunării

Generale.

Capitolul II

Membrii asociaţiei

Art.6. Asociaţia se înfiinţează din iniţiativa, preocuparea, aportul patrimonial şi pe baza liberului consimțământ al următorilor membrii:

–	Municipiul Tîrgu-Mureş cu sediul în Tîrgu-Mureş, Piaţa Victoriei nr. 3, jud. Mureş, cod fiscal 4322823, reprezentat prin Primarul Municipiului Tîrgu-Mureş, Dr. Dorin Florea, conform Hotărârii Consiliului Local al Municipiului Tîrgu-Mureş nr._______/2014. 

–	………………………………………………………………………………………………

–	………………………………………………………………………………………………
–	.………………………………………………………………………………………………

–	.………………………………………………………………………………………………
–	.………………………………………………………………………………………………
–	.……………………………………………………………………………………………… 

–	………………………………………………………………………………………………
–	……………………………………………………………………………………………… 
–	……………………………………………………………………………………………… 

–	……………………………………………………………………………………………… 
–	……………………………………………………………………………………………… 

–	……………………………………………………………………………………………… 

Art.7. Poate fi membru al Asociației orice persoană cu drept de vot care se obligă să respecte prezentul statut.
Art.8. Membrii asociației au următoarele drepturi:
a)	să aleagă și să fie aleși în organele de conducere ale Asociației; 

b)	să-si exprime prin vot opțiunea față de proiectele de hotărâri ale Adunării Generale; 

c)	să fie informați constant cu privire la deciziile majore referitoare la desfășurarea activității Asociației; 
d)	să participe la diferite evenimente și activități în numele Asociației dacă au mandate de reprezentare; 
Art.9. Membrii Asociației au următoarele obligații: 

a)	să respecte statutul, regulamentele și hotărârile Adunării Generale și ale Consiliului Director ale Asociației; 
b)	să-și plătească obligațiile financiare potrivit angajamentelor pe care și le-au asumat; 

c)	să respecte obligațiile ce le revin în urma exercitării unei funcții în cadrul Asociației; 
Art.10. Calitatea de Membru de Onoare se acordă de către Adunarea Generală sau de către Consiliul director, persoanelor care prin activitatea și contribuția lor sprijină în mod deosebit acțiunile Asociației. 

Art.11. (1) Calitatea de membru se pierde prin: 
a)	renunțare; 
b)	excludere,în cazul încălcării statutului, regulamentelor sau hotărârilor Asociației, a prejudicierii grave a imaginii Asociației sau ca urmare a unui comportament incompatibil cu normele de conduită morală sau în situația în care Consiliul director constată abateri de la scopul stabilit al asociației, acela de a promova  valorile oraşului Tîrgu-Mureş. 

(2) Excluderea poate fi hotărâtă de Adunarea Generală sau de Consiliul director al Asociației. 

Capitolul III

Scopul şi obiectivele asociaţiei

Art.12. Scopul Asociației este de a promova Municipiul Tîrgu-Mureş în competiţia pentru obţinerea titlului de Capitală Culturală Europeană, de a pune în valoare patrimoniul cultural mureşan şi personalităţile municipiului, de a întări participarea civică în Tîrgu-Mureş prin stimularea voluntariatului şi a iniţiativelor de tineret, culturale, artistice, sportive, de divertisment.

Art.13. Obiectivele Asociaţiei stabilite în vederea îndeplinirii misiunii asumate prin realizarea scopului propus sunt următoarele:

a)	reprezentarea oraşului Tîrgu-Mureş în competiţia pentru câştigarea titlului de Capitală Culturală Europeană 2021; 

b)	organizarea de evenimente în vederea promovării patrimoniului cultural târgumureşean ; 
c)	implicarea cetățenilor în elaborarea deciziilor și politicilor publice, în domeniul cultural, artistic, sportiv, social, de tineret, de divertisment, academic; 

d)	creșterea responsabilităților instituţiilor publice de cultură în raport cu cetățenii ca beneficiari direcți ai serviciilor publice culturale; 

e)	promovarea elitelor din domeniile economic, social, cultural,învățământ, culte. 

f) colaborarea naţională şi internaţională, dezvoltarea de parteneriate prin afilierea la organisme naţionale şi internaţionale, realizarea de schimburi de experienţă cu oraşele care au avut titlul de capitală culturală europeană;
g) protejarea si promovarea valorilor târgumureşene, persoane fizice, juridice, imobile, obiecte de patrimoniu, tradiții, indiferent de domeniul în care se manifestă și, după caz, de condiția socială pe care o au;

Art.14. Pentru atingerea obiectivelor sale, Asociația desfăşoară următoarele activități:

a)	educarea cetățenilor în ceea ce privește istoria locală şi cultura mureşană; 

b)	informarea cetățenilor privind problemele de interes public; 
c)	informarea și educarea tinerilor cu privire la dezvoltarea comunităţii orăşene din punct de vedere cultural, artistic, economic, social; 

d)	educarea comunității și autorităților publice în ceea ce privește necesitatea dialogului civic; 
e)	organizarea de întâlniri între cetățeni și reprezentanți ai autorităților publice; 

f)	organizarea de dezbateri și sondaje de opinie pe probleme de interes public; 
g)	organizarea de evenimente care promovează specificul mureşean, manifestările culturale, artistice, personalităţile oraşului, instituţiile locale; 

h)	dezvoltarea de programe, proiecte și acțiuni culturale împreună cu autoritățile publice; 
i)	implicarea activă a cetățenilor în elaborarea deciziilor și politicilor publice, mai ales în domeniul cultural; 

j)	instituirea unor premii anuale pentru activități civice, educaționale, sociale, culturale, finanțate din donații și sponsorizări; 

k)	acordarea de burse pentru promovarea democrației participative, a activităţilor culturale şi artistice târgumureşene finanțate din donații și sponsorizări; 

l)	organizarea și desfășurarea de activități pentru identificarea și promovarea tinerelor talente şi a valorilor culturale a oraşului deja consacrate; 

m)	organizarea și desfășurarea de activități privind protecția mediului înconjurător; 
n)	realizarea de publicații și materiale informative şi de promovare; 
o)	organizarea de activităţi culturale, artistice, mese rotunde, seminarii, conferinţe, simpozioane şi de orice altă natură în vederea promovării patrimoniului oraşului, la nivel local, naţional sau internaţional; 

p)	organizarea de colecte publice de la persoane fizice sau juridice române sau străine; 

r)	organizarea de servicii de informare și consiliere în legătură cu activităţile culturale, artistice, economice, academice mureşene; 

s)	realizarea de spectacole, concursuri, expoziții, emisiuni radio și TV; 

ș) activități pentru punerea în valoare, mediatizarea și promovarea valorii oraşului Tîrgu-Mureş.

Capitolul IV

Patrimoniul şi veniturile asociaţiei

Art.15. Patrimoniul iniţial al Asociației este de _________şi se compune din contribuţia de minim 100 lei a fiecărui membru, taxa de înscriere, precum şi din aportul în natură al membrilor fondatori.
Art. 16. Categoriile de resurse patrimoniale ale asociaţiei pot fi:
-	bunuri mobile si imobile,

-	mijloace bănești, titluri de valoare provenite din cotizații, donații, legate și altele; 
-	donații şi sponsorizări, bunuri mobile, imobile şi ajutoare băneşti, din partea unor societăţi comerciale, instituţii sau asociaţii din ţară şi străinătate;

-	venituri realizate din activităţi economice directe; 
-	sponsorizări și alte fonduri primite de la persoane fizice sau juridice din țară sau străinătate, precum și alte venituri conform legii;
Art.17. Valoarea cotizației anuale este de 100 lei/membru. În cazul neplătirii cotizației timp de 12 luni, membrii vor fi trecuți în categoria membrilor susținători, la decizia comitetului de conducere.
Art.18. (1) Donațiile și legatele pot fi sume de bani, bunuri, drepturi de autori, acțiuni, titluri de valoare sau alte drepturi, dacă acestea sunt libere de orice sarcini.
(2) Donațiile și legatele vor fi înscrise în registrul de donații al Asociației.
Art.19. (1) Donațiile pot fi necondiționate sau condiționate de realizarea unui scop, dacă acesta este concordant cu obiectivele Asociației.
(2) Asociația, prin organele sale de conducere, refuză orice donație sau legat oferite în termeni inacceptabili sau care contravin prevederilor prezentului statut. Pentru donațiile condiționate sau acceptate în aceste condiții de Asociație sau pentru cele cu destinație specifică în actul de donație, donatorul va putea lua la cunoștință de modul în care a fost utilizată donația sa, Asociația punându-i la dispoziție un raport.
(3)Fondurile obţinute vor fi utilizate pentru organizarea şi susţinerea activităţilor desfăşurate de asociaţie în concordanţă cu scopul şi obiectivul acesteia. O parte din fonduri vor primi o altă destinaţie, precum: achiziţionarea de dotări pentru Asociație, plata salariilor personalului angajat etc.

Capitolul V

Organele de conducere şi control ale asociaţiei

Art.20. Organele de conducere ale Asociației sunt:

a)	Adunarea Generală 
b)	Consiliul director 

c)	Cenzorul sau comisia de cenzori 

Art.21 Controlul financiar se exercita de către cenzor sau de comisia de cenzori.

Art.22 Adunarea Generala este organul de conducere al Asociației. Adunarea Generală se întrunește anual și este constituită din membrii fondatori ai Asociației. Adunarea Generală este convocată de Consiliul director și are următoarele competenţe:

a)	adoptarea strategiei și obiectivelor generale ale Asociației; 

b)	aprobarea bugetului de venituri și cheltuieli și a bilanțului contabil; 
c)	numirea și revocarea comisiei de cenzori; 
d)	alegerea Președintelui Asociației; 

e)	modificarea actului constitutiv și al statutului; 
f)	acordarea calităţii de membru de onoare al Asociației; 

g)	alegerea și revocarea membrilor Consiliului director; 
h)	înființarea și desființarea de filiale; 
i)	schimbarea sediului central, dacă este cazul; 

j)	aprobarea structurii organizatorice, atribuțiile compartimentelor funcționale, organigrama și regulamentul de organizare și funcționare; 

k)	delegarea competenței Consiliului director pe perioada determinată; 

l)	alte atribuțiuni prevăzute în reglementările legale în vigoare. 

Art.23. Adunarea Generala a Asociației este constituită din reprezentanții filialelor din întreaga țară, membrii Consiliului director, Consiliului de Onoare și membrii fondatori. Regulile de organizare și funcționare se stabilesc prin regulamentul de organizare și funcționare.
Art.24. Consiliul director asigură punerea în executare a hotărârilor Adunării generale. Consiliul director este alcătuit din _____ membri, se întrunește în ședințe de lucru periodice şi conduce activitatea Asociației între două reuniuni ale Adunării Generale.
Art.25. În exercitarea competenței sale, Consiliul director are următoarele atribuţii:

a)	prezintă Adunării Generale raportul de activitate, executarea bugetului de venituri si cheltuieli, bilanțul contabil, proiectul bugetului de venituri si cheltuieli și proiectul programelor Asociației; 

b)	emite actul de recunoaștere a filialelor nou înființate până la prima Adunare Generală; 
c)	hotărăște suspendarea activității unei filiale și propune Adunării Generale desființarea filialei în conformitate cu prevederile regulamentului; 

d)	aprobă şi pune în aplicare programele Asociației; 
e)	aprobă acceptarea donațiilor negrevate de sarcini; 

f)	îndeplinește orice alte atribuții stabilite de adunarea generală; 

Art. 26. Mandatul membrilor Consiliului director este de 3 ani.
Art. 27. Președintele Asociației este ales de către Adunarea Generală prin vot direct. Mandatul Președintelui este de 3 ani.

Art. 28. Atribuțiile Președintelui Asociației sunt cele ce decurg din calitatea de membru al Consiliului director la care se adaugă funcția de reprezentare a Asociaţiei, în relaţia cu terţii.

Art. 29. Preşedintele poate fi revocat de Adunarea Generală, cu două treimi din voturile membrilor Adunării Generale.
Art. 30. Controlul financiar intern al Asociaţiei este asigurat de către cenzor sau de comisia de cenzori, alcătuită din 3 persoane alese de adunarea generală, dintre asociaţi sau din rândul persoanelor neasociate, pe o perioadă de 3 ani. Cel puţin unul dintre cenzori trebuie să fie contabil autorizat sau expert contabil, în condiţiile legii. Pentru activitatea depusă cenzorii pot primi o îndemnizație și sunt răspunzători pentru eventualele neglijențe în îndeplinirea atribuțiilor lor.
Art. 31. Cenzorul sau comisia de cenzori are următoarele competenţe:
a)	verifică activitatea financiar-contabilă și gestionarea patrimoniului Asociației; 

b)	verifică concordanța cheltuielilor efectuate cu bugetul și programele aprobate; 
c)	prezintă trimestrial rapoarte Consiliului de Conducere; 

d)	va prezenta un raport anual referitor la bilanțul și bugetul de venituri și cheltuieli al Asociației și rapoarte periodice la solicitarea Președintelui. 

Capitolul VI

Aparatul de lucru al asociaţiei

Art. 32. În cadrul Asociației se pot înființa structuri specializate aprobate de Consiliul director.

Art.33.Aparatul de lucru al asociaţiei se compune din: director executiv, contabil-casier, birourile de organizare şi coordonare a programelor derulate de Asociaţie.

Art.34. Directorul Executiv al Asociației este ales de către Consiliul director prin vot direct. Mandatul Directorului Executiv este de 3 ani.

Art.35. Directorul executiv urmărește:
a)	stadiul de rezolvare a acțiunilor și programelor prevăzute în obiectul de activitate;

b)	îndeplinește hotărârile luate de către Adunarea Generală și deciziile Consiliului. Director, pe care îl informează periodic despre acestea;
c)	Se îngrijeşte de realizarea proiectelor necesare funcţionării Asociaţiei. 

Art.36. Personalul Asociației este format din salariați și/sau colaboratori aflați în subordinea Directorului Executiv.

Art.37. Gestiunea Asociației se ține în conformitate cu legislația în vigoare. Exercițiul financiar începe la 1 ianuarie și se încheie la 31 decembrie.

Art.38. Gestiunea financiară este ţinută de personal calificat și este controlată de conducerea Asociației și cenzor.
Art.39. Asociația poate avea conturi în țară și străinătate, în condițiile legii.

Art.40. Consiliul de Onoare este un organism de sprijin intern al Asociației „Tîrgu-Mureş Capitală Culturală Europeană 2021” alcătuit din membrii de onoare ai Asociației.
Art.41. Consiliul de Onoare are următoarele atribuții:

a)	oferă sprijin moral și consultanță membrilor consiliului de conducere, la cererea acestora; 

b)	la solicitarea Directorului Executiv, poate fi delegat să reprezinte Asociația la diferite acțiuni și manifestări; 
c)	poate emite recomandări adresate organelor de conducere competente ale Asociației. 

Capitolul VII

Modificarea actului constitutiv sau a statutului asociaţiei

Art.42. Modificarea actului constitutiv sau a statutului se face de către Adunarea generală prin hotărâre, în care vor fi redate în întregime textele modificate în noua redactare. Efectuarea demersurilor necesare autentificării actului adiţional modificator al statutului şi înscrierea modificării în Registrul Asociaţiilor şi Fundaţiilor poate fi făcută de către Consiliul director sau de către membrii sau membrul desemnat de Adunarea generală, în acest scop.

Capitolul VIII

Dizolvarea şi lichidarea Asociaţiei

   Art.43.Asociatia se dizolvă:

a)	de drept;

b)	prin hotărâre judecătorească; 
c)	prin hotărârea Adunării generale; 

d)	alte situații prevăzute de lege;
Art.44.(1) Asociația se dizolvă de drept prin:

a)	imposibilitatea constituirii Consiliului director în conformitate cu prevederile prezentului statut, dacă această situație durează mai mult de un an de la data la care Consiliul director trebuia să se constituie; 

b)	reducerea numărului de membri asociați sub limita fixată de lege, dacă acesta nu a fost complinit în termen de trei luni de la producerea sa; 

(2) Constatarea dizolvării se realizează prin hotărârea judecătoriei în a cărei circumscripție teritorială se află sediul Asociației, la cererea oricărei persoane interesate. 

Art.45.Asociatia se dizolvă, prin hotărâre judecătorească, la cererea oricărei persoane interesate; 

a)	când scopul sau activitatea asociației au devenit ilicite sau contrare ordinii publice; 
b)	când realizarea scopului este urmărită prin mijloace ilicite sau contrare ordinii publice; 
c)	când Asociația urmărește un alt scop decât acela pentru care s-a constituit; 

d)	când Asociația a devenit insolvabilă. 

Art.46. Asociația se poate dizolva și prin hotărâre a Adunării generale, luată cu votul a două treimi din numărul membrilor Asociației. În termen de 15 zile de la data ședinței la care s-a hotărât dizolvarea, hotărârea Adunării generale se depune la judecătoria în a cărei circumscripție teritorială își are sediul Asociația, pentru a fi înscrisă în Registrul asociaților și fundațiilor.

Art. 47. In caz de dizolvare, bunurile rămase în urma lichidării nu se pot transmite către persoane fizice.
Art.48.După dizolvare, toate actele asociației sunt transferate în conformitate  cu prevederile legale.

Art.49. Activele sunt considerate ca fiind transferate în conformitate cu procesele verbale de predare-primire a activelor dacă o altă dată nu este prevăzută de altfel de procese - verbale.

Art.50.Asociația încetează a ființa la data radierii din registrul asociațiilor și fundațiilor.
Art.51. Dispozițiile prezentului capitol se completează și cu alte prevederi legale în vigoare în materie la data dizolvării și lichidării Asociației.

Capitolul X Dispoziții finale

Art.52. Asociația are sigilii și conturi bancare proprii.

Art.53 .(1) Primul mandat al membrilor Consiliului director și al Comisiei de cenzori numiți în condițiile stabilite prin prezentul statut, curge de la data rămânerii definitive a încheierii instanței prin care s-a dispus dobândirea personalității juridice a Asociației și a înregistrării acesteia în registrul special al instanței.

(2)Următoarele mandate încep să curgă de la data desemnării Consiliului director de către Adunarea generală a asociațiilor, cu respectarea condițiilor stabilite prin prezentul statut.

Art.54. La sfârșitul mandatului, toți membrii Consiliului director și ai comisiei de cenzori sunt obligați să predea actele și documentele Asociației cu care au lucrat sau la care au avut acces, în baza unui proces-verbal întocmit în acest sens de secretarul asociației .

Art.55. Anul fiscal al Asociației coincide cu anul calendaristic.

Art.56. Litigiile Asociației cu persoane fizice sau juridice, dacă nu pot fi rezolvate pe cale amiabilă, sunt de competența instanțelor judecătorești de drept comun.
Art.57. Prezentul statut este valabil pe toata durata asociației și se completează de drept cu dispozițiile

Ordonanței Guvernului nr. 26/2000, privind asociațiile și fundațiile, aprobată cu modificări prin Legea 246/2005, cu modificările şi completările ulterioare, .

Art.58. (1) Prezentul statut a fost redactat în……… exemplare originale și a fost adus la cunoștința membrilor asociați, care au subscris la prevederile lui, asumându-şi responsabilitatea prin semnăturile lor.

(2) Prevederile statutului devin operante la data semnării și autentificării lor.

Membrii fondatori:

Municipiul Tîrgu-Mureş – Consiliul Local Municipal Tîrgu-Mureş,
Reprezentat prin primar dr. Dorin Florea _______________

……………………………………………………………………………………………………… 
……………………………………………………………………………………………………… 
……………..………………………………………………………………………………………
………………………………………………………………………………………………………
……………………………………………………………………………………………………… 
……………………………………………………………………………………………………… 
………………………………………………………………………………………………………. 
………………………………………………………………………………………………………
………………………………………………………………………………………………………
………………………………………………………………………………………………………
………………………………………………………………………………………………………
………………………………………………………………………………………………………